**Állatorvostudományi Egyetem**

**ADATKEZELÉSI ÉS ADATVÉDELMI SZABÁLYZAT**

****

**2018. június …**

**ADATKEZELÉSI ÉS ADATVÉDELMI SZABÁLYZAT**

Az Állatorvostudományi Egyetem Szenátusa az információs önrendelkezési jogról és az információszabadságról szóló 2011. évi CXII. törvényben (a továbbiakban: Infotv.), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 (a továbbiakban:általános adatvédelmi rendelet, vagy GDPR) előírt keretek között, figyelemmel a nemzeti felsőoktatásról szóló 2011. évi CCIV. törvényben (a továbbiakban: Nftv.), és annak végrehajtására kiadott 87/2015. (IV.9.) Korm. rendeletben , a közalkalmazottak jogállásáról szóló 1992. évi XXXIII. törvény (a továbbiakban: Kjt.) 83/B-83/D §-aiban foglaltakra az Egyetemen folyó adatkezelés és adatbiztonság intézményi rendjét a következőképpen határozza meg:

# I. Általános rendelkezések

**A Szabályzat célja**

**1. §**

1. A Szabályzat célja, hogy a GDPR és az Infotv. alapján az Állatorvostudományi Egyetem (a továbbiakban: Egyetem) tevékenysége során a személyes adatok védelméhez fűződő jog érvényesülésének biztosítása, illetve az Egyetem által kezelt személyes adatok jogosulatlan felhasználásának megakadályozása érdekében meghatározza a személyes adatok kezelése során irányadó adatvédelmi és adatbiztonsági előírásokat.
2. E szabályzat célja, hogy meghatározza az Egyetemen nyilvántartott adatok vezetésének, kezelésének és továbbításának törvényes rendjét, valamint biztosítsa az adatvédelem közösségi és alkotmányos elveinek, az adatbiztonság követelményeinek érvényesülését, megakadályozza a jogosulatlan hozzáférést, az adatok megváltoztatását és jogosulatlan nyilvánosságra hozatalát.

**A szabályzat hatálya**

**2. §**

1. A szabályzat hatálya kiterjed az Egyetem valamennyi
   1. dolgozójára, függetlenül attól, hogy alkalmazására milyen jogviszonyban kerül sor,
   2. hallgatójára, függetlenül az oktatás formájára,
   3. az Egyetemen kezelt valamennyi személyes adatra, és
   4. az adatkezelést végző valamennyi szervezeti egységre.

**A Szabályzat alkalmazási köre**

**3. §**

1. A Szabályzat rendelkezéseit alkalmazni kell az Egyetem személyi és hallgatói állományára.
2. A Szabályzat rendelkezéseit alkalmazni kell az Egyetemmel szerződéses jogviszonyban álló magánszemélyekre, jogi személyekre és jogi személyiséggel nem rendelkező egyéb szervezetekre és ezek alkalmazottaira (a továbbiakban: külső munkavállalók) is, továbbá biztosítani kell, hogy az érintett személyek a Szabályzatot a szükséges mértékben megismerjék; a velük kötött polgári jogi szerződésnek erre vonatkozóan utalást kell tartalmaznia.
3. A Szabályzat alkalmazási köre kiterjed az Egyetem minden adatkezelésére és adatfeldolgozására, amely:

* természetes személy személyes adatai,
* természetes személy különleges adatai,

beleértve az adatkezelés minden elemét, függetlenül attól, hogy az elektronikusan vagy papír alapon történik.

A Szabályzat rendelkezéseit alkalmazni kell különösen az alábbi adatfajtákra, amennyiben azok egyben személyes adatok is:

1. **banktitok** (a hitelintézetekről és a pénzügyi vállalkozásokról szóló 1996. évi CXII. törvény 50.§ (1) bekezdés),
2. **értékpapírtitok** (a befektetési vállalkozásokról és az árutőzsdei szolgáltatókról, valamint az általuk végezhető tevékenységek szabályairól szóló 2007. évi CXXXVIII. törvény 4.§ (2) bekezdés 27. pont),
3. **levéltitok,** **magántitok, üzleti titok** (a Polgári Törvénykönyvről szóló 2013. évi V. törvény 81.§ (1) és (2) bekezdések),
4. **fizetési titok** (a pénzforgalmi szolgáltatás nyújtásáról szóló 2009. évi LXXXV. törvény 59.§ (1) bekezdés),
5. **biztosítási** **titok** (a biztosítókról és a biztosítási tevékenységről szóló 2003. évi LX. törvény 153.§),
6. **pénztártitok** (a magánnyugdíjról és a magánnyugdíjpénztárakról szóló 1997. évi LXXXII. törvény 78.§ (2) bekezdés). 2003. évi XXIV. törvény
7. **orvosi titok** (az egészségügyről szóló 1997. évi CLIV. törvény 25.§ (1) bekezdés)

**Értelmező rendelkezések**

**4. §**

1. Jelen szabályzat alkalmazásában:
2. **adat:** aszemélyes adat és a közérdekű adat, megjelenési formájára tekintet nélkül;
3. **adatbiztonság**: a személyes adatok jogosulatlan kezelése, így különösen megszerzése, feldolgozása, megváltoztatása és megsemmisítése elleni szervezési, technikai megoldások és eljárási szabályok összessége; az adatkezelésnek az az állapota, amelyben a kockázati tényezőket – és ezzel a fenyegetettséget – a szervezési, műszaki megoldások és intézkedések a legkisebb mértékűre csökkentik;
4. **adathordozó**: bármely alakban, bármilyen eszköz felhasználásával és bármilyen eljárással előállított, személyes vagy különleges adatot tartalmazó anyag;
5. **adatfeldolgozás**: az adatkezelő nevében az adatkezelési műveletekhez kapcsolódó technikai feladatok elvégzése;
6. **adatgazda**: a rektor, a kancellár, illetve az az egységvezető, aki az adott adatkezelésre vonatkozó döntési jogosultsággal jelen Szabályzat szerint rendelkezik;
7. **adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így pl. gyűjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése, megsemmisítése;
8. **adatkezelő**: minden olyan vezető, ügyintéző, ügykezelő (adatrögzítő), aki a személyes adatok kezelésének céljait és eszközeit önállóan vagy másokkal együtt határozza meg;
9. **adatvédelem**: a személyes és különleges adatok kezelésének normatív szabályozása az adatalany információs önrendelkezési jogának érvényesítése érdekében;
10. **adatvédelmi incidens**: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, módosítását, jogtalan nyilvánosságra hozatalát vagy az azokhoz való jogosulatlan hozzáférést eredményezi;
11. **adatvédelmi tisztviselő**: az Egyetem adatkezelési és adatvédelmi feladatainak koordinálása;
12. **betekintési és megismerési jogosultság**: az a jogkör, amelynek birtokában a jogosult számára elérhetővé, megismerhetővé válnak az adott adatállományban kezelt személyes és különleges adatok;
13. **címzett**: az a természetes vagy jogi személy, közhatalmi szerv, ügynökség vagy bármely egyéb szerv, akivel a személyes adatot közlik;
14. **érintett**: az a természetes személy, akivel az adat, az adatból levonható következtetés kapcsolatba hozható;
15. **hardver eszköz**: valamennyi olyan eszköz, amelynek feladata az informatikai rendszer folyamatos működésének biztosítása, vagy amely biztonsági adatmentésre, avagy másolatok készítésére szolgál, valamint amely elektronikus vagy egyéb módon a számítógép külső behatás elleni védelmét szolgálja;
16. **harmadik fél**: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
17. **hírközlő eszköz**: bármilyen technikai eszköz, technológiai eljárás, amely egy vagy több fogadó személy számára jelzések, adatok és információk továbbítására vagy fogadására alkalmas;
18. **érintett hozzájárulása**: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a mege rősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
19. **információs önrendelkezési jog**: az Alaptörvény VI. cikkében biztosított személyes adatok védelméhez való jognak az a tartalma, hogy mindenki maga rendelkezik személyes adatainak feltárásáról és felhasználásáról;
20. j**ogosultság:** az adatkezeléssel érintett adatokon (adatkörökön), meghatározott tevékenységek végrehajtására adott lehetőség. Ilyen a valamely adatra vonatkozó rögzítési, módosítási, törlési jog (együtt: ügyintézési jogosultság), továbbá az olvasási jog (lekérdezési jogosultság);
21. **jogosulatlan hozzáférés:** célhoz kötöttség nélkül vagy kifejezetten magáncélból történő betekintés az adatkezelésbe;
22. **közvetlen megismerési jogosultság**: adott adatállomány informatikai alkalmazás igénybevételével kezelt adatainak megismeréséhez adott olyan jogkör, amely a jogosult számára lehetőséget biztosít arra, hogy az ott kezelt adatokhoz az általa megválasztott időpontban közvetlen lekérdezéssel hozzáférjen;
23. **közvetlen lekérdezés**: adott adatállományban kezelt adatokban – az adatkezelő által előzetesen rendelkezésre bocsátott általános lekérdezési jogosultság felhasználásával – előre meghatározatlan időpontban és alkalommal, naplózott formában történő betekintés, illetve az így megismerhetővé vált információ kinyomtatása, vagy más módon történő rögzítése;
24. **különleges adat:** *a)* a faji eredetre, a nemzetiséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdekképviseleti szervezeti tagságra, a szexuális életre vonatkozó személyes adat;

*b)* az egészségi állapotra, a kóros szenvedélyre vonatkozó személyes adat, valamint a bűnügyi személyes adat;

1. **személyes adat:** az érintettel kapcsolatba hozható adat – különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret –, valamint az adatból levonható, az érintettre vonatkozó következtetés;

Adatkezelés alapelvei

5. §

1. Az Egyetem által, illetve az Egyetem egységeiben a cél megvalósulásához szükséges mértékben és ideig csak olyan személyes adat kezelhető, amely az adatkezelés céljának megvalósulásához elengedhetetlen és a cél elérésére alkalmas. Kétség esetén az alkalmasság és a mérték tekintetében a kancellár dönt.
2. Az adatkezelés során az adatok pontosságát, teljességét, naprakészségét biztosítani kell, valamint arról is gondoskodni kell, hogy az érintettet csak az adatkezelés céljához szükséges ideig lehessen azonosítani. Ezért a jelen szabályzatban meghatározott adatgazda a felelős.
3. Az Egyetem által kezelt – vagy az Egyetem feladatainak ellátásához más adatkezelő által rendelkezésre bocsátott – személyes adatok magáncélra való felhasználása tilos. Az adatkezelést végző alkalmazottak kötelesek az általuk megismert személyes adatokat megőrizni. Az ezen rendelkezést megsértő munkatárs felelősségre vonható.
4. Az Egyetem adatkezelést végző alkalmazottja kártérítési, szabálysértési és büntetőjogi felelősséggel tartozik a feladat- és hatáskörének gyakorlása során tudomására jutott személyes adatok jogszerű kezeléséért, az Egyetem nyilvántartásaihoz rendelkezésére álló hozzáférési jogosultságok jogszerű gyakorlásáért.
5. Ha az Egyetem alkalmazottja tudomást szerez arról, hogy az általa kezelt személyes adat hibás, hiányos, vagy időszerűtlen, köteles azt helyesbíteni, vagy helyesbítését az adat rögzítéséért felelős munkatársnál kezdeményezni.
6. A **törvényesség elve** alapján
7. az alkalmazottak személyes adatot kizárólag az érintett hozzájárulásával vagy törvényi felhatalmazás alapján, a jogszabályban rögzített előírásoknak megfelelően, az Egyetem feladatainak végrehajtása során kezelhetnek;
8. az Egyetem által kezelt személyes adatok magáncélra történő felhasználása – beleértve a saját személyes adatok lekérdezését is – tilos;
9. **A célhoz kötöttség elve** alapján
10. az alkalmazottak kizárólag a munkaköri leírásukban meghatározott feladataik ellátása céljából, a részükre biztosított jogosultságok rendeltetésszerű használatával kezelhetnek személyes adatot;
11. a konkrét célhoz nem köthető adatkezelés tilos;
12. amennyiben az adatkezelés célja megszűnt, az adatot törölni kell.
13. **Az adatminőség elve** alapján a hibás, hiányos vagy időszerűtlen adatot helyesbíteni, és erről mindazokat értesíteni kell, akiknek az adat továbbításra került.
14. **Az adattakarékosság elve alapján csak a minimálisan szükséges adatok kezelésére kerülhet sor a lehető legrövidebb ideig.**
15. **A korlátozott tárolhatóság elve alapján az érintettek kizárólag az adatkezelés céljának eléréséig azonosíthatók kivéve a közérdekű archiválás. tudományos és történelmi kutatás, statisztika esetén.**
16. **Az adatbiztonság elve** alapján az adat kezelése során biztosítani kell, hogy
17. a személyes adat illetéktelen harmadik személy tudomására ne jusson (bizalmasság),
18. az adat illetéktelen harmadik személy által ne legyen módosítható (sértetlenség),
19. az adat elérhető legyen a feljogosított személyek, szervezetek számára (rendelkezésre állás).
20. **Az érintett beleegyezésének elve** alapján az Egyetem az alkalmazottak és hallgatók személyes adatait kizárólag írásbeli beleegyezésük vagy törvényi felhatalmazás alapján kezelheti, a velük kötött polgári jogi szerződésnek erre vonatkozóan utalást kell tartalmaznia.
21. **Az elszámoltathatóság elve alapján az Egyetem felelős az alapelveknek való megfelelésért és a megfelelés igazolásáért.**

Adatkezelés jogalapja

6. §

1. A személyes adatok kezelése akkor jogszerű, ha az alábbi feltételek közül legalább egy teljesül:
2. az érintett hozzájárulását adta személyes adatainak egy vagy több konkrét célból történő kezeléséhez;
3. az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges;
4. az adatkezelés az adatkezelőre vonatkozó jogi kötelezettség teljesítéséhez szükséges;
5. az adatkezelés az érintett vagy más természetes személy létfontosságú érdekeinek védelme miatt szükséges;
6. az adatkezelés közérdekű feladat végrehajtásához szükséges;
7. az adatkezelés az adatkezelő vagy egy harmadik fél jogos érdekeinek érvényesítéséhez szükséges.
8. Az Egyetem az Nftv-n alapuló adatkezelés körében:
9. az intézmény rendeltetésszerű működéséhez,
10. a jelentkezők és a hallgatók jogainak gyakorlásához és kötelezettségeinek teljesítéséhez,
11. a képzés, kutatás megszervezéséhez,
12. a munkáltatói jogok gyakorlásához, illetve az oktatók, kutatók, dolgozók jogainak gyakorlásához és kötelezettségeik teljesítéséhez,
13. a jogszabályokban meghatározott nyilvántartások vezetéséhez,
14. a jogszabályokban és szabályzatban biztosított kedvezményekre való jogosultság megállapításához, elbírálásához és igazolásához,
15. végzettek pályakövetése céljából

nélkülözhetetlenül szükséges személyes és különleges adatokat tartja nyilván.

1. A nyilvántartott adatok körét, az adatkezelés célját és időtartamát, valamint a nyilvántartott adatok továbbításának feltételeit az Nftv. 3. melléklete rögzíti.
2. Törvényben elrendelt adatkezelés esetén kizárólag a felhatalmazást adó törvényben meghatározott célból valósulhat meg adatkezelés.
3. Az alkalmazottak és a hallgatók személyes és különleges adatait csak a foglalkoztatással/ jogviszonnyal, juttatások, kedvezmények, kötelezettségek megállapításával és teljesítésével kapcsolatosan, nemzetbiztonsági okokból, az Nftv.-ben meghatározott nyilvántartások kezelése céljából, a célnak megfelelő mértékben, célhoz kötötten lehet kezelni.
4. Az információs önrendelkezési jog tiszteletben tartása érdekében az Egyetem alkalmazottja a (3) bekezdés szerinti körben személyes adatot akkor kezelhet, ha a munkairányítói jog gyakorlója azt munkaköri feladatként vagy egyéb módon írásban elrendeli.
5. Amennyiben az adatkezelés az érintett hozzájárulásán alapul, az adatkezelés célját működési területén a rektor vagy a kancellár határozza meg.
6. Ha az érintett hozzájárulásának beszerzése lehetetlen vagy aránytalan költséggel járna, és az adatkezelés az Egyetemre vonatkozó jogi kötelezettség teljesítése céljából szükséges, akkor az adatkezelésre kizárólag a rektor vagy a kancellár adhat engedélyt. Ez vonatkozik arra az esetre is, ha az érintett a személyes adatai kezeléséhez történő hozzájárulást visszavonta, és az adatkezelés az Egyetemre vonatkozó jogi kötelezettség teljesítése céljából szükséges.
7. Az Nftv. 3. mellékletében nem szereplő személyes vagy különleges adat felvétele előtt az érintettel közölni kell az adatkezelés célját, jogalapját, az adatkezelésre jogosult személyét, az adatkezelés időtartamát, illetve azt, hogy kik ismerhetik meg az adatait, valamint közölni kell azt is, hogy az adatszolgáltatás hozzájáruláson alapul vagy kötelező. Kötelező adatszolgáltatás esetén meg kell jelölni az adatkezelést elrendelő jogszabályt is. A tájékoztatásnak ki kell terjednie az érintett adatkezeléssel kapcsolatos jogaira és a jogorvoslati lehetőségeire is.
8. Az Egyetem a hallgatók személyes adatait a hallgatói jogviszony megszűnésére vonatkozó bejelentéstől számított nyolcvan évig kezeli.
9. A személyes adatokon belül a közalkalmazottak neve és beosztása közérdekű adatnak minősül, azt bárki megismerheti.
10. Az Egyetem – a (4) és (8) bekezdésekben foglalt kivételekkel – a közalkalmazottakra vonatkozó tényt, adatot, véleményt harmadik személlyel csak törvényben meghatározott esetben vagy a közalkalmazott hozzájárulásával közölhet. A közalkalmazotti jogviszonyból származó kötelezettségek teljesítése céljából az Egyetem a közalkalmazott személyes adatait – az adatszolgáltatás céljának megjelölésével, törvényben meghatározottak szerint – adatfeldolgozó számára átadhatja. Erről a közalkalmazottat előzetesen tájékoztatni kell. A közalkalmazottra vonatkozó adatok statisztikai célra felhasználhatók és statisztikai célú felhasználásra – hozzájárulása nélkül, személyazonosításra alkalmatlan módon – átadhatók.
11. Az érintett kérelmére indult eljárásban az általa átadott személyes adatok tekintetében az érintett hozzájárulását vélelmezni kell.
12. Az érintett hozzájárulását megadottnak kell tekinteni az érintett közszereplése során általa közölt vagy nyilvánosságra hozatalra általa átadott személyes adatok tekintetében.

Adatállományok (nyilvántartások) létrehozása, ügyviteli és nyilvántartási célú adatkezelés

7. §

1. Az Egyetem az Nftv. és felnőttképzésről szóló 2013. évi LXXVII. törvény (továbbiakban: Fktv.), illetve a Magyar Állatorvosi Kamaráról, valamint az állatorvosi szolgáltatói tevékenység végzéséről szóló 2012. évi CXXVII. törvény 33.§ (3) alapján a törvényben szabályozott feladatainak ellátásához személyes és különleges adatokat kezelhet.
2. Törvényi felhatalmazás hiányában az adatkezelés alapjául kizárólag az érintett megfelelő tájékoztatásán alapuló, önkéntes és határozott – különleges adat esetén írásbeli – hozzájárulása szolgálhat, amelyben félreérthetetlen beleegyezését adja a megfelelő személyes adatok meghatározott célból és körben történő kezeléséhez. A hozzájárulás megszerzése során az érintettet kifejezetten figyelmeztetni kell a beleegyezés önkéntességére. Az érintett kérelmére, kezdeményezésére indult eljárásban az eljárás lefolytatásához szükséges személyes adatok tekintetében, az érintett kérelmére indult más ügyben az általa megadott személyes adatok tekintetében az érintett hozzájárulását vélelmezni kell. A hozzájárulást – a későbbi igazolhatósága érdekében – különleges adatnak nem minősülő személyes adatok esetén is célszerű írásban rögzíteni.
3. Az Egyetem az adatkezelés eltérő célja alapján ügyviteli és nyilvántartási célú adatkezeléseket végez.
4. Az ügyvitelhez kapcsolódó adatkezelés az ügy (bejelentés) nyilvántartásához (iktatásához), feldolgozásához kapcsolódik. Alapvető célja az adott ügyhöz tartozó vizsgálat, kérelmek elbírásához, az adatkezelés szereplőinek azonosításához és az ügy befejezéséhez szükséges adatok biztosítása. Az ügyviteli célú adatkezelés során a személyes adatok kizárólag az adott ügy irataiban és az ügyviteli segédletekben szerepelnek; kezelésük ebből a célból csak az alapul szolgáló irat selejtezéséig lehetséges.
5. A nyilvántartási célú adatkezelés az Nftv. és Fktv., továbbá más jogszabályokban előre meghatározott adatkörök alapján gyűjtött adatfajtákból álló adatállományt hoz létre, az adatkezelés időtartama alatt biztosítva az adatok különböző jellemzők alapján történő visszakereshetőségét, lekérdezhetőségét.
6. Az adatalany kérelmére indult hatósági vagy bírósági eljárásban a szükséges adatainak kezeléséhez való hozzájárulását vélelmezni kell. Amennyiben az Egyetem bármely testülete vagy szerve egyedi kérelemre indult eljárás keretében személyes adatot tartalmazó iratot, igazolást kér becsatolni, a következő felhívást köteles a hiánypótlásban feltüntetni:

*„Felhívom a figyelmét, hogy a csatolt igazolásokban szerepl*ő *személyes adatok közlése az adatkezeléshez való hozzájárulásnak min*ő*sül!”*

1. Az érintettel az adat felvétele előtt közölni kell az adatkezelés célját, valamint azt, hogy az adatszolgáltatás önkéntes vagy kötelező. Kötelező adatszolgáltatás esetén meg kell jelölni az adatkezelést elrendelő jogszabályt is.

**Adatbiztonság**

**8. §**

1. Az adatkezelő, illetve tevékenységi körében az adatfeldolgozó köteles gondoskodni az adatok biztonságáról, a jogosulatlan hozzáférés, a megváltoztatás, a továbbítás, a nyilvánosságra hozatal, a törlés vagy megsemmisítés, a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás elleni védelemről. Minden adatkezelő és adatfeldolgozó köteles megtenni azokat az adatvédelem érvényesítése érdekében szükséges technikai és szervezési intézkedéseket, és kialakítani azokat az eljárási szabályokat, amelyek az adat- és titokvédelmi szabályok érvényre juttatásához szükségesek.
2. Az adatkezelést és adatfeldolgozást végző alkalmazottak kötelesek az általuk megismert személyes adatokat megőrizni.
3. Az adatkezelőnek és az adatfeldolgozónak az adatok biztonságát szolgáló intézkedések meghatározásakor és alkalmazásakor tekintettel kell lenni a technika mindenkori fejlettségére. Több lehetséges adatkezelési megoldás közül azt kell választani, amely a személyes adatok magasabb szintű védelmét biztosítja, kivéve, ha az aránytalan nehézséget jelentene az adatkezelőnek.

**Adatfeldolgozás**

**9. §**

1. Az adatfeldolgozónak a személyes adatok feldolgozásával kapcsolatos jogait és kötelezettségeit a szerződésben kell meghatározni.
2. Az adatfeldolgozási szerződésben meg kell határozni a szerződés tárgyát, időtartamát, jellegét, célját, a személyes adatok típusát, az érintettek körét, az adatkezelő jogait és kötelezettségeit.
3. Az adatfeldolgozó az adatkezelést érintő érdemi döntést nem hozhat, a tudomására jutott személyes adatokat kizárólag az adatkezelő rendelkezései szerint dolgozhatja fel, saját céljára adatfeldolgozást nem végezhet, továbbá a személyes adatokat az adatkezelő rendelkezései szerint köteles tárolni és megőrizni.
4. Az adatfeldolgozásra nem adható megbízás olyan vállalkozásnak, amely a feldolgozandó személyes adatokat felhasználó üzleti tevékenységben érdekelt.

**Az adatok összekapcsolása**

**10. §**

1. Az egyes szervezeti egységeknél kezelt, az Nftv. 3. mellékletében meghatározott adatok az Egyetemen belül szükség esetén összekapcsolhatók. Más adatkezelő adataival csak indokolt esetben és csak akkor kapcsolhatók össze, ha az érintett ahhoz hozzájárult, vagy törvény azt megengedi, és ha az adatkezelés feltételei minden egyes személyes adatra nézve teljesülhetnek.
2. Az adatkezelések összekapcsolására vonatkozó tényeket az összekapcsolást kezdeményező adatkezelő(k) az Egyetemi nyilvántartásba vétel végett az informatikai osztályvezetőnek és az adatvédelmi felelősnek köteles(ek) bejelenteni, az 1. számú mellékletben szereplő űrlapon.
3. A különböző nyilvántartásokban elektronikusan kezelt adatállományok védelme érdekében megfelelő technikai megoldással biztosítani kell, hogy a nyilvántartásokban tárolt adatok - kivéve ha azt törvény lehetővé teszi - közvetlenül ne legyenek összekapcsolhatók és az érintetthez rendelhetők.

**Személyes adatok nyilvánosságra hozatala**

**11. §**

1. Az Egyetemen kezelt személyes adatok nyilvánosságra hozatala tilos, kivéve, ha azt törvény rendeli el.
2. A hallgatók érdemjegye, vizsgaeredménye és az a tény, hogy valamely pénzbeli támogatásban részesül-e vagy sem, személyes adat. Nyilvánosságra hozatal esetén a név helyett kódszámokat (pl. Neptun kód) kell alkalmazni.
3. Az Egyetem kezelésében lévő személyes adat nyilvánosságra hozatalát törvény – az adatok körének meghatározásával – közérdekből elrendelheti. Az adatok egyéb esetben történő nyilvánosságra hozatalához az érintett hozzájárulása, különleges adat esetében írásbeli hozzájárulása szükséges. Kétség esetén azt kell vélelmezni, hogy az érintett a hozzájárulását nem adta meg.

**Adattovábbítás**

**12. §**

1. Az Egyetem szervezeti egységei által kezelt, az Nftv. 3. mellékletében felsorolt adatok a közalkalmazotti jogviszonnyal, illetve a hallgatói jogviszonnyal kapcsolatos adminisztratív és szervezési feladatok ellátása céljából a feladat elvégzéséhez szükséges mértékben és ideig továbbíthatóak az Egyetem illetékes másik szervezeti egységéhez.
2. Az (1) bekezdés hatálya alá nem tartozó esetekben az Egyetemen belüli adattovábbítással kapcsolatos adatkezelést a 2. mellékletben szereplő űrlapon be kell jelenteni a rektori hivatalvezetőnek. Az adattovábbítás akkor hajtható végre, ha ehhez a hivatalvezető írásban hozzájárult. Rendszeres adattovábbítás esetén a hozzájárulás visszavonásig is megadható. Az adattovábbításra vonatkozó tényeket a rektori hivatalvezető nyilvántartásba veszi.
3. Az Egyetemen kívüli szervtől vagy magánszemélytől érkező adatközlésre irányuló megkeresés – kivéve az Nftv. 19. § (3) bekezdésében meghatározott kötelező adatszolgáltatást – csak akkor teljesíthető, ha a (4) bekezdésben foglalt feltételek teljesülnek.
4. Az Egyetemen kezelt adat – az Nftv. 3. melléklet I/A. 4. és I/B. 4. pontjában foglalt kivétellel - csak akkor továbbítható, ha az érintett ehhez írásban hozzájárult vagy törvény azt megengedi, és ha az Egyetem meggyőződött arról, hogy az adatkezelés feltételei minden egyes személyes adatra nézve teljesülnek. Az érintett előzetesen is adhat ilyen tartalmú felhatalmazást, amely szólhat valamely időtartamra, a megkereséssel élő szervek meghatározott körére és a továbbítható adatok körére.
5. Az Nftv. 3. melléklete I/A. 4. és I/B. 4. pontjában írt szervek részére teljesített adatszolgáltatásokról az illetékes adatkezelő, vagy adatfeldolgozó – közvetlenül vagy felettese útján – negyedévente köteles tájékoztatni az rektori hivatalvezetőt.
6. Külső megkeresés alapján adattovábbítás – kivéve az (5) bekezdésben jelzett megkereséseket – akkor teljesíthető, ha a 2. számú mellékletben szereplő űrlapon történő bejelentés alapján az rektori hivatalvezető ahhoz írásban hozzájárul. Az adattovábbítás tényét az (5) bekezdés kivételével minden esetben be kell jelenteni a rektori hivatalvezetőnek, aki azt nyilvántartásba veszi.
7. Személyes adatok továbbítását, közérdekű adatok közlését (a továbbiakban: adattovábbítást) kizárólag az Egyetemen erre kijelölt szervek, személyek végezhetnek.
8. Az Egyetem adatkezeléseiből személyes adatot továbbítani az érintett beleegyezésének hiányában csak törvényben meghatározott szerv, vagy személy részére, és csak a törvényben meghatározott adatkörben lehet, a célhoz kötöttség elvének maradéktalan érvényesítésével.
9. Azokban az esetekben, amikor valamely adattovábbítási kérelem olyan személyes adatra vonatkozik, amely esetében az adatkezelő más szerv és a Egyetem az érintett adatkezelésből csak adatkérésre jogosult, a kérelmet – jogszabály kifejezetten eltérő rendelkezése hiányában – el kell utasítani és a kérelmezőt tájékoztatni kell arról, hogy a kért adatokat mely szervtől igényelheti.
10. Az adattovábbítás feltételeit az adatot továbbító minden esetben ellenőrizni köteles.
11. Harmadik személy vagy szerv által benyújtott adattovábbítási kérelem elbírálása – a törvényben kötelezően előírt adattovábbítás esetét kivéve – az érintett szerv vezetőjének hatáskörébe tartozik. Az adattovábbítási kérelem abban az esetben teljesíthető, ha az tartalmazza:
    1. az adattovábbítás célját, jogalapját (az alapul szolgáló törvényi rendelkezés pontos megjelölését);
    2. a kért adatok körének pontos meghatározását;
    3. az érintett személy azonosításához szükséges adatokat, több személyre vonatkozó adatigénylés esetén az érintettek azonosításához szükséges csoportképző ismérveket.
12. Az Egyetem által kezelt személyes adatok továbbításáról az adatkezelő szerv Adattovábbítási nyilvántartást (3. számú melléklet) köteles vezetni.

**Adattovábbítás külföldre**

**13. §**

1. Harmadik országba személyes adatot (beleértve a különleges adatot is) csak akkor lehet továbbítani, ha ahhoz az érintett kifejezetten hozzájárult, vagy az adatkezelésnek az Infotv. 5. §-ában, illetve a 6. §-ában előírt feltételei teljesülnek, és – az Infotv. 6. § (2) bekezdésében foglalt esetet kivéve – a harmadik országban az átadott adatok kezelése, valamint feldolgozása során biztosított a személyes adatok megfelelő szintű védelme.
2. Személyes adatok a nemzetközi jogsegélyről, az adóügyi információcseréről, valamint a kettős adóztatás elkerüléséről szóló nemzetközi szerződés végrehajtása érdekében, a nemzetközi szerződésben meghatározott célból, feltételekkel és adatkörben továbbíthatóak harmadik országba.
3. Az EGT-államba irányuló adattovábbítást úgy kell tekinteni, mintha Magyarország területén belüli adattovábbításra kerülne sor.
4. A külföldre irányuló adattovábbítással kapcsolatos tényeket a 12. § (12) bekezdésben foglaltaknak megfelelően kell dokumentálni.

**Adatvédelmi nyilvántartás**

**14. §**

1. Az Egyetemen létesített minden – személyes adatot tartalmazó - adatkezelésről, adattovábbításról, adatkezelések összekapcsolásáról nyilvántartást kell vezetni. A nyilvántartásba vételt az adatkezelés megkezdése előtt az adatkezelő kezdeményezi az adatvédelmi tisztviselőnél a jelen szabályzat 4. számú mellékletében szereplő űrlapon. Ezt követően az adatvédelmi tisztviselő részt vesz az adatkezelési folyamat kidolgozásában és végrehajtásában.

**Az érintettek jogai**

**15. §**

1. Az Egyetem részletes tájékoztatást készít az érintett részére, melyben kitér az adatkezelés céljára, jogalapjára, időtartamára; a személyes adatok címzettjeire; az érintett jogaira, a hozzájárulás visszavonásának jogáról, panasz benyújtásának jogáról; az adatvédelmi tisztviselő nevéről és elérhetőségéről.
2. Az érintett kérheti az Egyetemtől személyes adatainak helyesbítését, törlését vagy zárolását.
3. Az érintett tiltakozhat az Egyetem által folytatott adatkezelés, adattovábbítás ellen, kivéve, ha azt törvény írja elő vagy az Egyetem kényszerítő erejű jogos oka ezt indokolja.

Az érintett kérheti az Egyetemtől személyes adatainak helyesbítését, törlését vagy zárolását.

Az érintett tiltakozhat az Egyetem által folytatott adatkezelés, adattovábbítás ellen, kivéve, ha azt törvény írja elő vagy az Egyetem kényszerítő erejű jogos oka ezt indokolja.

1. Az érintett kérelmére az adatkezelő – a kérelem benyújtásától számított legrövidebb idő alatt, legfeljebb azonban 30 napon belül – az érintett írásos, vagy elektronikus formában benyújtott kérelmére írásban köteles közérthető módon, PDF formátumban tájékoztatást megadni az általa kezelt, az érintettre vonatkozó személyes adatokról.
2. A (2) bekezdésben foglalt tájékoztatás ingyenes, ha a tájékoztatást kérő a folyóévben azonos adatkörre vonatkozóan tájékoztatási kérelmet az adatkezelőhöz még nem nyújtott be. Egyéb esetekben költségtérítés állapítható meg, melynek összegét a kancellár állapítja meg a kért adat mennyiségére, és a tájékoztatásra fordított idő figyelembevételével.
3. A tájékoztatás csak törvényben foglalt okok esetén tagadható meg, melyről az érintettet és a rektori hivatalvezetőt tájékoztatni kell. A felvilágosítás megtagadása esetén az adatkezelő tájékoztatja az érintettet a bírósági jogorvoslat, továbbá a Nemzeti Adatvédelmi és Információszabadság Hatósághoz (a továbbiakban: Hatóság) fordulás lehetőségéről.
4. Ha a személyes adat a valóságnak nem felel meg, és a valóságnak megfelelő személyes adat az adatkezelő rendelkezésére áll, a személyes adatot az adatkezelő helyesbíti.
5. A személyes adatot törölni kell, ha
6. kezelése jogellenes,
7. az érintett visszavonja a hozzájárulását, és az adatkezelésnek nincs már jogalapja,
8. az érintett tiltakozik a jogos érdeken alapuló adatkezelés ellen, és nincs elsőbbséget élvező jogszerű ok az adatkezelésre,
9. az adatkezelés célja megszűnt, vagy az adatok tárolásának határideje lejárt,
10. azt a bíróság vagy a Hatóság elrendelte.
11. A (6) bekezdés d) pontjában meghatározott esetben a törlési kötelezettség nem vonatkozik azon személyes adatra, amelynek adathordozóját a levéltári anyag védelmére vonatkozó jogszabály és az Iratkezelési szabályzat és Irattári terv értelmében levéltári őrizetbe kell adni.
12. Törlés helyett az adatkezelő zárolja a személyes adatot, ha az érintett a korlátozást kéri, vagy ha a rendelkezésére álló információk alapján feltételezhető, hogy a törlés sértené az érintett jogos érdekét. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárja.
13. Az adatkezelő megjelöli az általa kezelt személyes adatot, ha az érintett vitatja annak helyességét vagy pontosságát, de a vitatott személyes adat helytelensége vagy pontossága nem állapítható meg egyértelműen.
14. Az adathordozhatósághoz való jog az Egyetem adatkezelésében nem értelmezhető.
15. Az érintett jogosult tiltakozni az Egyetem jogos érdeken alapuló adatkezelése ellen. Ebben az esetben a személyes adatok nem kezelhetők tovább, kivéve ha az Egyetem bizonyítja, hogy az az adatkezelést olyan kényszerítő erejű jogos okok indokolják, melyek elsőbbséget élveznek vagy jogi igények előterjesztéséhez, érvényesítéséhez vagy védelméhez kapcsolódik.
16. A helyesbítésről, a korlátozásról, a megjelölésről és a törlésről az érintettet, továbbá mindazokat értesíteni kell, akiknek korábban az adatot adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.
17. Ha az adatkezelő az érintett helyesbítés, korlátozás vagy törlés iránti kérelmét nem teljesíti, a kérelem kézhezvételét követő 30 napon belül írásban közli a helyesbítés, zárolás vagy törlés iránti kérelem elutasításának ténybeli és jogi indokait. A helyesbítés, törlés vagy korlátozás iránti kérelem elutasítása esetén az adatkezelő tájékoztatja az érintettet a bírósági jogorvoslat, továbbá a Hatósághoz fordulás lehetőségéről.

**Ellenőrzés**

**16. §**

1. Az adatvédelemmel kapcsolatos előírások, így különösen jelen szabályzat rendelkezéseinek betartását az adatkezelést végző szervezeti egységek vezetői folyamatosan kötelesek ellenőrizni.
2. A belső ellenőr jogosult az ellenőrzés tárgyához kapcsolódó, üzleti titkot tartalmazó iratokba és más dokumentumokba, az elektronikus adathordozón tárolt adatokba – az adat- és titokvédelmi előírások betartásával – betekinteni, azokról másolatot, kivonatot, illetve tanúsítványt készíttetni, indokolt esetben az eredeti dokumentumokat másolat hátrahagyása mellett – átvételi elismervény ellenében – átvenni.

**Személyzeti nyilvántartás**

**17. §**

1. A személyzeti nyilvántartás a közalkalmazotti jogviszonyra vonatkozó tények dokumentálására szolgáló adatkezelés, melynek jogszabályi alapját az Nftv., a Kjt. és a Szervezeti és Működési Szabályzat képezik.
2. A személyzeti nyilvántartás adatai a közalkalmazotti jogviszonnyal kapcsolatos tények megállapítására, a besorolási követelmények igazolására és statisztikai adatszolgáltatásra használhatók fel.
3. A személyzeti nyilvántartás kezelője az Emberi Erőforrás, Bér- és Munkaügyi Osztály.
4. A személyzeti nyilvántartás az Egyetem valamennyi közalkalmazotti jogviszonyban foglalkoztatott dolgozójának adatait tartalmazza.
5. A személyzeti nyilvántartás adatait az érintett szolgáltatja. Az elsődleges adatfelvétel a közalkalmazotti jogviszony keletkezésekor történik meg. Az adatok biztonságáról az Emberi Erőforrás Bér- és Munkaügyi Osztályon dolgozó adatkezelő gondoskodik.
6. Az Egyetem szervezetén belül a személyzeti nyilvántartásból csak a kancellár, a rektor, a gazdasági igazgató, az Emberi Erőforrás, Bér- és Munkaügyi Osztály vezetője, az ellenőrzés tárgyához kapcsolódóan a belső ellenőr, valamint a közalkalmazott kinevezése szerint illetékes szervezeti egységek vezetői részére teljesíthető adatszolgáltatás.

**Bér- és munkaügyi nyilvántartás**

**18. §**

1. A bér és munkaügyi nyilvántartás a közalkalmazotti jogviszonyra vonatkozó tények dokumentálására szolgáló adatkezelés, melynek jogszabályi alapját az Nftv., a Kjt., ezek végrehajtási rendeletei, valamint a Szervezeti és Működési Szabályzat képezik.
2. A bér- és munkaügyi nyilvántartás adatai a dolgozó közalkalmazotti jogviszonyával kapcsolatos tények megállapítására, a besorolási követelmények igazolására, bérszámfejtésre, adózási, társadalombiztosítási ügyintézésre és statisztikai adatszolgáltatásra használhatók fel.
3. A bér- és munkaügyi nyilvántartás kezelője az Emberi Erőforrás, Bér- és Munkaügyi Osztály.
4. A bér- és munkaügyi nyilvántartás az Egyetem valamennyi közalkalmazotti jogviszonyban foglalkoztatott dolgozójának adatait tartalmazza.
5. A nyilvántartás kezelése számítógépen történik. Az adatok biztonságáról az Emberi Erőforrás, Bér- és Munkaügyi Osztály gondoskodik.
6. Az Egyetem szervezetén belül a bér- és munkaügyi nyilvántartásból csak a kancellár, a rektor, a gazdasági igazgató, a Bér- és Munkaügyi Osztály vezetője, az ellenőrzés tárgyához kapcsolódóan a belső ellenőr, valamint azon szervezeti egységek vezetői részére teljesíthető adatszolgáltatás, amelyeknél a közalkalmazott a munkát végzi.

**Hallgatói nyilvántartás**

**19. §**

1. A hallgatói nyilvántartás az Egyetem hallgatói jogviszonyra vonatkozó tények dokumentálására szolgáló adatkezelés.
2. Az elsődleges adatfelvétel a hallgatói jogviszony keletkezésekor történik meg. Az adatok biztonságáról a Tanulmányi Osztályon dolgozó adatkezelő gondoskodik.
3. A hallgatóknak a tanulmányi, pénzügyi folyamatok kiszolgálására, valamint a jogszabályok által előírt hallgatói adatszolgáltatására az Egyetem a NEPTUN Egységes Tanulmányi Rendszert (a továbbiakban: NEPTUN) használja.
4. A hallgatói nyilvántartás adatai a hallgató tanulmányi és vizsgakötelezettségeinek teljesítésével, az ösztöndíj, illetve önköltség megállapításával, folyósításával illetve megfizetésével, és minden, a hallgatói jogviszonnyal kapcsolatos szervezési és adminisztratív feladat ellátásával kapcsolatos tevékenységhez felhasználhatók.
5. A NEPTUN rendeltetésszerű, jogszerű és üzembiztos használatát biztosító elveket, a jogosultsági szinteket és az ahhoz kapcsolódó feladatokat, felelősségeket, valamint az adatbázisba bekerülő adatok felvételének formáját, az adatok forrását, illetve az adatbevitel módját a Neptun Egységes Tanulmányi Rendszer ügyrendje tartalmazza.

**Felsőoktatási Információs Rendszer**

**20. §**

1. A felsőoktatási információs rendszer (a továbbiakban: FIR) az Nftv. 3. számú mellékletében meghatározott személyes adatokat tartalmazza.
2. A FIR-t elektronikus nyilvántartásban kell kezelni, melyet az Oktatási Hivatal működtet. Az elektronikus nyilvántartás kezeléséhez szükséges informatikai háttér biztosítását, valamint a FIR-rel kapcsolatos adatkezelés tekintetében az adatfeldolgozói feladatot az Oktatási Hivatal látja el.
3. Az Egyetem részéről a FIR kérdésében az Oktatási Hivatallal a kapcsolatot a kancellár által megbízott személy tartja.
4. A FIR számára továbbítandó adatokat az intézményben az alábbi nyilvántartásokban kell rögzíteni, illetve az alábbi rendszerekben kell azokat nyilvántartani:
5. Hallgatói adatok: NEPTUN
6. A kollégiumban lakó hallgatókról tárolt adatok: NEPTUN
7. Az alkalmazottakról és külső oktatókról tárolt adatok: NEPTUN
8. A záróvizsga eredményes letételéről kiadott igazolásokról, illetve oklevelekről, bizonyítványokról tárolt adatok: NEPTUN
9. Intézményi adatok: OH nyilvántartó rendszer
10. Képzésekre vonatkozó adatok: OH nyilvántartó rendszer
11. A (4) a) pontban meghatározott adatok tanulmányi rendszerben történő feltöltéséért az adatgazda, a tanulmányi ügyintéző felelős.
12. A (4) b) pontban meghatározott adatok a NEPTUN tanulmányi rendszerben történő feltöltéséért az adatgazda, a kollégiumigazgató a felelős.
13. A (4) c) pontban meghatározott adatok NEPTUN tanulmányi rendszerben történő feltöltéséért az adatgazda, a munkaügyi ügyintéző a felelős.
14. A (4) d) pontban meghatározott adatok NEPTUN tanulmányi rendszerbe történő feltöltéséért az adatgazda, a tanulmányi ügyintéző felelős.
15. A (4) e) és f) pontokban meghatározott adatok feltöltéséért a kancellár által megbízott FIR kapcsolattartó felelős.
16. Az (5)-(9) bekezdésekben meghatározott felelősök (adatgazdák) feladata:
17. adatok rögzítése (hivatalos okirat, bizonylat alapján);
18. adatmódosítások rögzítése,
19. gondoskodás az adatok folyamatos karbantartásáról.
20. Az Egyetem az adatszolgáltatást a jogszabályi előírásoknak megfelelően köteles teljesíteni a FIR felé.
21. A kancellár által megbízott személy a küldő rendszerben digitális aláírásával hitelesíti a nyilvántartott adatokat, majd az Informatikai Osztály informatikusával kezdeményezi az adatoknak a FIR számára történő továbbítását.
22. A (4) bekezdésben meghatározott NEPTUN tanulmányi rendszernek az adatküldésre történő informatikai felkészítése az Informatikai Osztály informatikusának a felelőssége.
23. A FIR által a Egyetemnek megküldött válaszüzenetei:
24. figyelmeztetés,
25. technikai hiba,
26. átvételi nyugta,
27. feldolgozási nyugta,
28. törzsadat terítés,
29. adathiba,
30. személyes adat terítés.

**Az oktatói teljesítményértékelés rendszere**

**21. §**

1. Az oktatói teljesítményértékelés rendszere az alábbi területekre terjed ki: oktatói teljesítmény, egyetemi tisztségek, magyar és idegen nyelvű publikációk, illetve tudományos előadások, művészeti és sport teljesítmények, tudományos továbbképzés, tudományos szervezői és pályázati tevékenység, közéleti tisztségek, nemzetközi és hazai kapcsolatok kialakítása és működtetése, és a minőségirányítás területéhez kötött feladatok.
2. Az adatlap egyszerre több funkciót képes betölteni. Ez a rendszer alapul szolgál majd az egyéni karriertervek kidolgozásához, kiindulópontot nyújt az egységek humánerőforrást érintő döntéseinek meghozatalához, adatot szolgáltat az akkreditációs eljárásokhoz.
3. Az adatok hozzáférésének jogosultjai:
4. kancellár, rektor, minőségirányítási felelős, minőségügyi munkatárs,
5. a humánerőforrás, bér és munkaügyi osztályvezető és az általa kijelölt személy,
6. a tanszékvezetők (közvetlen beosztottaik adatainak tekintetében).
7. Az adatszolgáltatást az oktatók végzik az adatszolgáltatási időszakban, az ellenőrzést és értékelést pedig a tanszékvezetők. A tanszékvezetők értékelését a rektor végzi.
8. A teljesítményméréshez az informatikai hátteret az Informatikai Osztály biztosítja. Valamennyi főállású közalkalmazotti jogviszonyban álló oktató köteles kitölteni a rendszerben előírt adatokat.

**Diplomás Pályakövetési Rendszer**

**22. §**

1. A Diplomás Pályakövetési Rendszer (a továbbiakban: DPR) működtetése az Nftv. előírásain alapuló intézményi kötelezettség.
2. Az Egyetem – a hallgatók és végzett hallgatók önkéntes adatszolgáltatása alapján – ellátja a pályakövetés feladatait, melynek keretében figyelemmel kíséri azoknak a munka-erőpiaci helyzetét, akik az Egyetemen szereztek bizonyítványt, oklevelet.
3. A pályakövetés intézményi feladatait a jogszabályban előírt módon a Tanulmányi Osztály végzi.
4. A pályakövetés erősíti a Egyetem és a munkaerőpiac, valamint a Egyetem és az öregdiákok közötti kapcsolatot, felhívja a figyelmet a képzésre, a lehetséges változtatásokra.
5. A DPR kutatás célja az aktív hallgatók motivációs felmérése és a végzett hallgatók pályakövetése. Az önkéntes adatszolgáltatás alapján az Egyetem visszajelzést kap hallgatói képzésekkel szembeni elvárásairól, munkaerő-piaci várakozásairól, képzési és elhelyezkedési stratégiáiról, a képzések minőségéről, továbbá a végzettek karrierjének alakulásáról és a munkáltatók elvárásairól. A felmérés hozzájárul az Egyetem minőségbiztosítási rendszerének fejlesztéséhez, a színvonalasabb képzéséhez, reálisabb felvételi létszámok elősegítéséhez, a szakképzések – mind számában, mind minőségében – a gazdaság igényeihez való közelítéséhez.
6. Az adatfelvétel az online kérdőíveken túl, személyes, illetve telefonos megkeresés alapján valósul meg. A lekérdezések során az érintettek tájékoztatást kapnak az adatfelvétel céljáról és kezeléséről.
7. A pályakövetési rendszer hatékony működtetése az Egyetem finanszírozását is meghatározza, ugyanis a költségvetés által nyújtott képzési támogatás szabályozása lehetőséget biztosít a pályakövetési rendszer eredményeitől függően a támogatás differenciált meghatározására.
8. Az Egyetem a DPR statisztikai adatait a nemzeti erőforrás miniszter által meghatározott körben továbbítja a FIR felé.

Hallgatói adatállomány

23. §

1. A hallgatói adatállomány a hallgatói jogviszonyra vonatkozó tények dokumentálására szolgáló adatkezelés.
2. A hallgatók személyes adatait – a társadalombiztosítás eltérő szabályait kivéve – a hallgatói jogviszony megszűnésére vonatkozó bejelentéstől számított 80 évig kell kezelni.
3. A hallgatói adatállomány részei:
   1. hallgató személyes adatai;
   2. felvétellel összefüggő adatok;
   3. hallgatói jogviszonnyal összefüggő adatok, ennek részeként a hallgató adóazonosító jele, az adatokat igazoló okiratok azonosítására szolgáló adatok, a hallgató által fizetett díjak, térítések adatai, GYES, GYED, TGYÁS adatok, a hallgató részére hallgatói jogviszonyára tekintettel folyósított ösztöndíj adatai;
   4. hallgatói pályakövetéssel kapcsolatos adatok;
   5. kollégiumi elhelyezésre vonatkozó adatok;
   6. szakkollégiumi tevékenységhez kapcsolódóan kezelt adatok.
4. A törvény alapján kezelhető adatok körét az Nftv 3. melléklete tartalmazza.
5. A nyilvántartás adatait a felvételi adatbázis, valamint a hallgató által kitöltött adatlapok és intézményi határozatok szolgáltatják.
6. Hallgatók esetén az első adatfelvétel a hallgatói jogviszony keletkezésekor történik meg.
7. Az érintett köteles az adataiban bekövetkezett változást az adatgazdának haladéktalanul bejelenteni.

Felnőttképzésben résztvevők adatállománya

24. §

1. Az adatállomány a jogviszonyra vonatkozó tények dokumentálására szolgáló adatkezelés.
2. A képzésben részt vevők személyes adatait – a társadalombiztosítás eltérő szabályait kivéve – a keletkezésüktől számított 5 évig kell kezelni.
3. Az adatállomány részei képzésben részt vevők jogviszonyával összefüggő adatok. Az Egyetem nyilvántartja a képzésben résztvevő
4. nevét, születési nevét, anyja nevét, születési helyét és idejét, nemét, állampolgárságát, lakóhelyének és tartózkodási helyének címét, telefonszámát, nem magyar állampolgár Magyarországon való tartózkodásának jogcímét és a tartózkodásra jogosító okirat, okmány megnevezését és számát;
5. a képzési jogviszonnyal összefüggő adatokat, amelyek a képzésben részt vevő

ba) iskolai és szakmai végzettségével, nyelvi ismereteivel,

bb) képzésbe történő felvételével,

bc) tanulmányainak értékelésével és minősítésével,

bd) képzéssel megszerzett szakképesítés vagy egyéb kompetencia megnevezésével, a vizsga helyével, időpontjával, eredményével kapcsolatosak;

1. a képzésben részt vevő társadalombiztosítási azonosító jelét.
2. Az adatállományt a képzésért felelős egység által készített excel formátum tartalmazza.
3. Az adatállomány intézményi felelőse a Tanulmányi Osztály vezetője.
4. A nyilvántartás adatait a képzésben részt vevő által kitöltött adatlapok szolgáltatják.
5. Az érintett köteles az adataiban bekövetkezett változást az adatgazdának vagy az általa kijelölt ügyintézőnek haladéktalanul bejelenteni.

Alkalmazotti adatállomány

25. §

1. A bér és munkaügyi adatok nyilvántartása közalkalmazotti jogviszonyra vonatkozó tények dokumentálására szolgáló adatkezelés.
2. A közalkalmazottak személyi adatait – a társadalombiztosítás eltérő szabályait kivéve – a foglalkoztatás megszűntetésétől számított 5 évig kell kezelni.
3. Az alkalmazotti adatállomány részei:
4. név, nem születési név, születési hely és idő, anyja neve, állampolgárság, azonosító szám;
5. lakóhely, tartózkodási hely, értesítési cím;
6. közalkalmazotti jogviszonyra vonatkozó adatok;
7. megbízási jogviszonyra vonatkozó adatok;
8. habilitációs eljárás eredménye;
9. az adatokat igazoló okiratok azonosítására szolgáló adatok;
10. az oktatói munka hallgatói véleményezésére vonatkozó adatok.
11. Az alkalmazotti adatállományt:
12. a (3)a)-(3)f) pontban meghatározott esetben a KIRA,
13. a (3)g) pontban meghatározott esetben az Emberi Erőforrás, Bér- és Munkaügyi Osztály nyilvántartása tartalmazza.
14. Az alkalmazotti adatállomány intézményi felelőse az Emberi Erőforrás, Bér- és Munkaügyi Osztály.
15. A törvény alapján kezelhető adatok körét az Nftv 3. melléklete tartalmazza.
16. A nyilvántartás adatait alkalmazotti adatok esetén az alkalmazott által leadott, illetve bemutatott okmányok szolgáltatják.
17. Alkalmazottak esetén az első adatfelvétel a jogviszony keletkezésekor történik meg.
18. Az érintett köteles az adataiban bekövetkezett változást az adatgazdának vagy az általa kijelölt ügyintézőnek haladéktalanul bejelenteni.
19. Az Egyetem a személyügyi nyilvántartásának kezelésére és vezetésére vonatkozó szabályokat utasítás tartalmazza. A személyügyi nyilvántartási adatkezelést – figyelemmel az Infotv. 65. §-a (3) bekezdésének a) pontjára– nem kell bejelenteni az adatvédelmi nyilvántartásba.
20. Az Egyetem által kiírt pályázatokra beküldött jelentkezésekhez mellékelni kell a pályázóknak a személyes adatok kezeléséhez a pályázati anyaggal együtt megadott személyes hozzájárulását. A pályázat elbírálása után az eredménytelen pályázók személyes adatait tartalmazó adathordozókat a pályázónak – kérésére – 90 napon belül vissza kell küldeni, vagy a pályázónak a személyes adatai további pályázatok során történő felhasználására vonatkozó hozzájárulása hiányában meg kell semmisíteni. A megsemmisítésről (törlésről) jegyzőkönyvet kell felvenni.
21. Az Egyetemhez bármilyen formában álláskeresési céllal (hirdetésre, spontán módon) eljuttatott önéletrajzokban lévő személyes adatok kezeléséhez az érintett hozzájárulását kell kérni, illetve az adatai kezeléséről szóló tájékoztatót kell adni.
22. Alkalmazás hiányában az álláspályázat anyagát vissza kell küldeni a pályázónak és a személyes adatokat törölni kell.
23. Az Egyetem a közalkalmazottakra vonatkozó adatok közül – a hozzájárulása nélkül – közérdekből adhat tájékoztatást a közalkalmazott nevéről, beosztásáról, munkaköréről, valamint – ha azt törvény nem zárja ki – egyéb, a közfeladata ellátásával összefüggő adatairól. A nyújtott tájékoztatásról az érintettet értesíteni kell.

Igazolások kiállítása

26. §

1. Amennyiben igazolás kiállítását jogszabály előírja, valamint az arra jogosult hatóság megkeresése alapján vagy az adat tulajdonosának kérelmére az adatgazda jogosult és köteles az általa kezelt adatokról igazolást kiállítani.
2. Amennyiben jogszabály eltérően nem rendelkezik (pl. adóbevalláshoz szükséges igazolás) az adatgazda jogosult az igazolás kiadmányozására.

Az adatvédelmi előírások megsértése

27. §

1. Az alkalmazott polgári jogi, büntetőjogi felelősséggel tartozik a feladatai teljesítése során végzett adatkezelés jogszerűségéért, jelen Szabályzatban foglaltak végrehajtásáért.
2. Az alkalmazott felelősségre vonható, ha
   * a feladatai teljesítése során jogszerűen megismert személyes adatot illetéktelen harmadik személy számára átadja vagy hozzáférhetővé teszi,
   * jogosultságait nem rendeltetésszerűen használja (pl. jogosulatlan lekérdezést hajt végre, beleértve saját vagy hozzátartozói adatainak lekérdezését is), azokat más alkalmazott vagy egyéb illetéktelen harmadik személy részére elérhetővé teszi.

**Adatvédelmi incidensek kezelése**

**28. §**

1. A szervezeti egységek vezetőinek és az adatfeldolgozók kapcsolattartóinak az adatvédelmi incidens észlelésekor haladéktalanul értesítenie kell az adatvédelmi tisztviselőt az [adatkezeles@univet.hu](mailto:adatkezeles@univet.hu) e-mail címen.
2. A bejelentést tevővel egyeztetve az adatvédelmi tisztviselő nyilvántartásba veszi az incidenst a következők rögzítésével: személyes adatokat érintenek, amelyek tekintetében a Főiskola adatkezelőként jár el. A Főiskola az adatvédelmi incidensekről készült nyilvántartásban a következő adatokat rögzíti: adatvédelmi incidenshez kapcsolódó tények, adatvédelmi incidens hatásai, adatvédelmi incidens orvoslására tett intézkedések (6.számú melléklet).
3. Az incidens kezelése az illetékes szervezeti egység vezetőjének feladata bevonva az adatvédelmi tisztviselőt, szükség szerint az Informatikai Osztály vezetőjét.
4. Súlyos incidens ( kockázattal jár a természetes személyek jogaira és szabadságaira) esetén az adatvédelmi tisztviselő értesíti a kancellárt és a NAIH-ot 72 órán belül. A bejelentés tartalmazza az incidens jellegét, az érintettek kategóriáit és hozzávetőleges számát, az érintett személyes adatok kategóriáját és hozzávetőleges számát, az incidens valószínűsíthető következményeit, az eddig megtett intézkedéseket, az adatvédelmi tisztviselő elérhetőségét.
5. Súlyos incidens esetén tájékoztatni kell az érintetteket az incidens jellegéről, a valószínűsíthető körülményekről, az incidens orvoslására tett vagy tervezett intézkedésekről és az adatvédelmi tisztviselő elérhetőségéről.
6. Nem kell tájékoztatni az érintetteket, ha
   * az Egyetem megfelelő technikai és szervezési védelmi intézkedéseket hajtott végre, és ezeket az intézkedéseket az adatvédelmi incidens által érintett adatok tekintetében alkalmazták (például anonimizálás, titkosítás);
   * az Egyetem az adatvédelmi incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett magas kockázat a továbbiakban valószínűsíthetően nem valósul meg (például a személyes adatok távoli törlése); vagy
   * a tájékoztatás aránytalan erőfeszítést tenne szükségessé (például az érintettek elérhetőségi adatainak hiánya).

**Vegyes rendelkezések**

**29. §**

1. Az Állatorvostudományi Egyetem Szenátusa a jelen Szabályzatot 2018. június. 19. napján …/2017/2018 SZT számú határozatával fogadta el.
2. Jelen szabályzat a Szenátus döntését követően, a kancellári egyetértést követő napon lép hatályba, a 2017. március 21-én elfogadott szabályzat hatályon kívül helyezése mellett.

**Az Egyetem Szenátusa nevében**

|  |  |
| --- | --- |
| dr. Battay Márton  a Szenátus titkára | Dr. Sótonyi Péter  a Szenátus elnöke |

**Egyetértek**

|  |  |
| --- | --- |
| Budapest, 2018. …. | dr. Bohátka Gergely  kancellár |

**Mellékletek**

* 1. számú melléklet: Adatkezelések összekapcsolását bejelentő lap
  2. számú melléklet: Adattovábbítást bejelentő lap
  3. számú melléklet: Adattovábbítási nyilvántartás személyes adatokról
  4. számú melléklet: Adatkezelést bejelentő lap
  5. számú melléklet: Adattovábbítást igénylő lap – Hallgatói adatnyilvántartás alapján
  6. számú melléklet: Adatvédelmi incidens nyilvántartó lapja

**1. számú melléklet**

Adatkezelések összekapcsolását bejelentő lap

Az összekapcsolt adatkezelések megnevezése:

**Az összekapcsolás célja, rendeltetése:**

**Az összekapcsolás időpontja és tartama:**

**Jogszabályi alapja** (törvény, szabályzat):

**Az összekapcsolást végző személy** neve, beosztása, szervezeti egysége, telefonszáma:

Az összekapcsolással érintettek köre és száma:

Az összekapcsolt adatok köre:

**Az összekapcsolás módszere** (manuális, számítógépes, vegyes):

A hozzájárulást megadom:

Dátum: …………………………

…………………………..

informatikai osztályvezető

**2. számú melléklet**

Adattovábbítást bejelentő lap

**A megkeresést kezdeményező szerv, vagy személy** megnevezése, postacíme, telefonszáma:

Az adatkérés célja, rendeltetése:

Az adatkérés jogszabályi alapja:

Az adatkérés időpontja:

**Az adatszolgáltatás alapjául szolgáló adatkezelés megnevezése:**

**Az adatszolgáltatást teljesítő szervezeti egység megnevezése:**

**Az érintettek köre:**

**A kért adatok köre:**

**Az adattovábbítás módja:**

A hozzájárulást megadom:

Dátum: …………………………

…………………………..

rektori hivatalvezető

**3. számú melléklet**

**Adattovábbítási nyilvántartás**

**személyes adatokról**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sorsz.** | **Adat-**  **igénylő adatai** | **Adattovábbítás** | | | | **Érintett adatai, illetve érintettek köre** | **Továbbított adatok fajtája** | **Adatot továbbító adatai** |
| **címzettje** | **célja** | **jogalapja** | **időpontja** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**4. számú melléklet**

Adatkezelést bejelentő lap

**Az adatkezelés**

* **megnevezése:**
* **célja, rendeltetése:**
* **jogszabályi alapja:**

**Adatkezelő** (szervezeti egység):

**Felelős személy** (név, beosztás):

**Érintettek köre és száma:**

**Kezelt személyes adatok fajtája:**

**Adat forrása** (érintett vagy más adatkezelés):

**Adattovábbítás** (címzettje):

Adatfajták törlésének határideje:

A hozzájárulást megadom:

Dátum: …………………………

…………………………..

adatvédelmi tisztviselő

**5. számú melléklet**

Adattovábbítást igénylő lap

Hallgatói adatnyilvántartás alapján

**Az adatszolgáltatást kezdeményező szerv vagy személy** megnevezése, postacíme, telefonszáma:

Az adatkérés célja, rendeltetése:

**Az adatkérés jogszabályi alapja, vagy az érintettek nyilatkozata:**

**Az adatkérés időpontja:**

**Az adatszolgáltatás határideje:**

**Az adatszolgáltatás gyakorisága:**

**Az érintettek köre:**

**A kért adatok köre:**

**Az adattovábbítás módja:**

A hozzájárulást megadom:

Dátum:……………………………

………………………………………

rektori hivatalvezető

6. számú melléklet  
Adatvédelmi incidensek nyilvántartása

|  |  |  |  |  |  |  |
| --- | --- | --- | --- | --- | --- | --- |
| Besorolás | Érintett személyes adatok köre | Adatvédelmi incidenssel érintettek köre és száma | Adatvédelmi incidens időpontja | Körülmények | Hatásai | Orvoslásra tett intézkedések |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |